Държавен вестник, бр. 63, 2008 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  63
Чл. 7. Не се издава сертификат по чл. 4, ал. 2,
когато заявеният превоз не отговаря на изиск-
ванията по чл. 2 или не са приложени всички
документи по чл. 5.
Чл. 8. Сертификатът по чл. 4, ал. 2 се издава
със срок на валидност, чиято продължителност
се определя от целта и характера на пътуване-
то, но за не повече от 5 години.
Чл. 9. Превоз на товари за собствена сметка
е превоз на товари без заплащане и формиране
на печалба, предназначен единствено за собст-
вена дейност или произтичащ от собствена дей-
ност, извършван със собствени или наети без
водач пътни превозни средства, управлявани от
водачи, назначени по трудов договор с лицето,
за чиято сметка се извършва превозът, когато
този превоз не е основна дейност за него и пре-
возът е предназначен да се доставят товари на
лицето, за чиято сметка се извършва превозът,
да се експедират негови товари, товарите да се
превозят в рамките на предприятието му или за
негови собствени нужди извън предприятието,
а товарите принадлежат на лицето, за чиято
сметка се извършва превозът, или са били про-
дадени, закупени, дадени под наем или наети,
произведени, добити, преработени или попра-
вени от него.
Чл. 10. За извършване на превоз на товари за
собствена сметка на територията на Европей-
ската общност не се изисква лиценз или друго
разрешително.
Чл. 11. За извършване на превоз на товари за
собствена сметка извън територията на Общ-
ността е необходимо разрешително, ако такова
се изисква по силата на двустранни или много-
странни спогодби, по които Република Бълга-
рия е страна.
Чл. 12. В случаите по чл. 11 лицата подават
заявление по образец (приложение № 3) до
Изпълнителна агенция “Автомобилна адми-
нистрация” и прилагат към него:
1. копие на трудовия договор на водача;
2. копие на свидетелството за регистрация
на моторното превозно средство, с което ще се
извърши превозът;
3. копие на фактурата за товара или копие на
документ, удостоверяващ, че превозваните то-
вари принадлежат на предприятието или са
продадени, закупени, дадени под наем или нае-
ти, произведени, добити, преработени или поп-
равени от него;
4. удостоверение за липса на задължения по
чл. 87, ал. 6 от Данъчно-осигурителния проце-
суален кодекс.
Чл. 13. Изпълнителният директор на Изпъл-
нителна агенция “Автомобилна администра-
ция” или упълномощено от него длъжностно
лице предоставя или отказва предоставянето
на разрешително в 5-дневен срок от датата на
подаване на заявлението.
Чл. 14. Не се предоставя разрешително по
чл. 11, когато заявеният превоз не отговаря на
изискванията по чл. 9, не са приложени всички
документи по чл. 12 или когато предоставени
разрешителни на заявителя не са върнати.
Чл. 15. Предоставените разрешителни се
връщат в Изпълнителна агенция “Автомобил-
на администрация” в 7-дневен срок от приключ-
ване на превоза.
Чл. 16. Лицата по чл. 2 и 9 са длъжни да:
1. организират труда на водачите, като спаз-
ват нормативно установената максимална про-
дължителност на работния ден (смяна), меж-
дудневната и междуседмичната почивка съглас-
но глава шеста “Време за управление на пре-
возното средство, прекъсване и време за почив-
ка. Ограничаване на скоростта” от Закона за
автомобилните превози;
2. предоставят на водачите необходимите
документи, изискващи се от Закона за автомо-
билните превози и тази наредба.
Чл. 17. При извършване на превози на път-
ници за собствена сметка водачът представя при
поискване от контролните органи следните
документи:
1. заверено копие на трудовия договор, с
който е назначен, или заверено извлечение от
него, което съдържа името на работодателя,
името на водача, датата на сключване и срока,
за който е сключен договорът;
2. оригинал на сертификата за моторното
превозно средство по чл. 4, ал. 2;
3. списък на пътниците, заверен с печат на
Изпълнителна агенция “Автомобилна адми-
нистрация”.
Чл. 18. При извършване на превози на това-
ри за собствена сметка водачът представя при
поискване от контролните органи следните
документи:
1. заверено копие на трудовия договор, с
който е назначен, или заверено извлечение от
него, което съдържа името на работодателя,
името на водача, датата на сключване и срока,
за който е сключен договорът;
2. копие на фактурата за товара или копие на
документ, удостоверяващ, че превозваните то-
вари принадлежат на предприятието или са
продадени, закупени, дадени под наем или нае-
ти, произведени, добити, преработени или поп-
равени от него;
3. разрешително, ако такова се изисква по
силата на двустранни или многостранни спо-
годби, по които Република България е страна.
Чл. 19. (1) При извършване на превоз за соб-
ствена сметка моторните превозни средства се
обозначават с табели с надпис “Превоз за соб-
ствена сметка”.
(2) Табелите са с размери 170 мм Ч 625 мм,
черен надпис на бял фон, с височина на букви-
те 45 мм.
(3) Табелата се поставя на предното стъкло
на превозното средство от дясната страна.